open-index/open-wikipedia-markdown huggingface dataset:
PlayStation London Studio

**PlayStation London Studio**, բրիտանական դուստր ընկերություն, որը պատկանում է PlayStation Studios-ին։ Հիմնադրվել է 2002 թվականին Լոնդոնում։ Ստուդիան ավելի հայտնի է SingStar խաղաշարքի մշակմամբ, ինչպես նաև մշակել է խաղեր PlayStation այլ սարքերի համար, այդ թվում PlayStation VR-ի համար նախատեսված խաղերը։ Թողարկման պահից սկսած ստուդիան մշակել է ավելի քան 60 խաղ։

## Պատմություն
London Studio-ն հիմնադրվել է 2002 թվականին Psygnosis's Camden ստուդիայի և Soho խմբի միավորման արդյունքում։ London Studio-ն մշակել է SingStar խաղաշարքը, որը հասավ մեծ հաջողությունների և օգնեց ընդլայնել PlayStation 2-ի օգտատերերի շրջանակը։ 6 տարվա ընթացքում խաղաշարքը վաճառվել է ավելի քան 20 միլլիոն օրինակով։ Ինչպես նաև ստուդիան զվաղվել է EyeToy-ի համար նախատեսված մի շարք խաղերի մշակմամբ, դրա հետ մեկ տեղ հրաժարվելով Sony-ի այլ խաղերի մշակումից, այդ թվում՝ Killzone 2 և LittleBigPlanet։ Ստուդիան զբաղվել է PlayStation 3-ի համար նախատեսված երկու AAA նախագծերի մշակմամբ, այդ թվում Eight Days և The Getaway խաղերը, սակայն հետագայում երկու նախագծերն էլ չեղարկվել են, քանի որ ընկերությունը որոշեց տրամադրել ռեսուրսները այլ նախագծերի մշակման համար։

## Խաղերի ցակ

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Նազար Բույում

**Նազար Բույում** (**Նազար Արսենի Ճանճիկյան**, ), հրատարակիչ, բանաստեղծ։

## Կենսագրություն
Սովորել է Կոստանդնուպոլսի դպրեվանքում, ավարտել Օքսֆորդի (Լոնդոն) համալսարանը (1967 թվական)։

1980-ական թվականների սկզբից Ստամբուլի խոշորագույն «Ադամ» հրատարակչության տնօրենն է, գրում է թուրքերեն և անգլերեն։

Հրատարակել է Վիլյամ Սարոյանի երկերի մի քանի ժողովածուներ, «Մեծ Բրիտանիկա» հանրագիտարանը (թուրքերեն)։ Վերջինիս մեջ ներառված Մեծ եղեռնին վերաբերող իր հոդվածների համար ենթարկվել է դատական պատասխանատվության։

Ազատվել է կալանքից՝ հանրագիտարանի հրատարակչական խորհրդի պահանջով։ Հեղինակ է բանաստեղծական մի քանի ժողովածուների։ Առավել հայտնի է Նազար Բույումի «Յուկո-Տանին» (1996 թվական, հայերեն հրատարակչություն՝ 1997 թվական) ժողովածուները։

Կատեգորիա:Հայ բանաստեղծներ
Կատեգորիա:Հայ հրատարակիչներ
Կատեգորիա:Օքսֆորդի համալսարանի շրջանավարտներ
Նոր շարժում (թերթ, Կահիրե)

«**Նոր շարժում**», գրական-գեղարվեստական, գիտական պատկերազարդ շաբաթաթերթ։

## Պատմություն
Լույս է տեսել 1923-1924 թվականներին Կահիրեում։ Խմբագիրը եղել է Գուրգեն Մխիթարյանը։

Առաջադրել է հայերենի բարբառների ուսումնասիրության և պահպանման գաղափարը։ Արձագանքել է Խորհրդային Հայաստանի գրական-թատերական կյանքին, նպաստել Սփյուռքի գրական ուժերի համախմբմանը։ Տպագրել է հայ գրողների գործեր, Ռ. Թագորի, Օ. դը Բալզակի, Հ. Ք. Անդերսենի և ուրիշների ստեղծագործություններից, ազգագրական նյութեր՝ «Մասունքներ գավառեն» խորագրով։ Անդրադարձել է Եգիպտոսի հին շրջանի պատմությանն ու արվեստին։

Կատեգորիա:Հայկական գրական պարբերականներ
Կատեգորիա:Հայկական գիտական պարբերականներ
Կատեգորիա:Հայկական մշակութային պարբերականներ
Կատեգորիա:Եգիպտոսի հայկական թերթեր
Կատեգորիա:Հայերը Կահիրեում
Նոր Շահումյան (թերթ)

«**Նոր Շահումյան**», հասարակական-քաղաքական, գրական երկշաբաթաթերթ, որը հիմնադրվել է 2003 թվականին Ստեփանակերտում։ Եղել է Արցախի Հանրապետության Շահումյանի շրջանի վարչակազմի պաշտոնաթերթը։

## Պատմություն
Լույս է տեսնում 2003 թվականից Ստեփանակերտում։ Խմբագիրներ՝ Ալեքսանդր Քանանյան, Ալբերտ Ավետյան, Վահան Դանիելյան, Գայանե Բաղրամյան (2008 թվականից)։

Պարբերականը լուսաբանում է շրջանի հասարակական-քաղաքական, սոցիալ-տնտեսական, մշակութային կյանքը, անդրադառնում է երիտասարդության հիմնահարցերին, մեծ տեղ է հատկացնում Արցախյան հիմնախնդրի խաղաղ կարգավորման բանակցային գործընթացներին, տպագրում է գրական գործեր, շրջվարչակազմի հայտարարություններ։ Թերթին թղթակցում են նաև ընթերցողները։

Կատեգորիա:Հայկական քաղաքական պարբերականներ
Կատեգորիա:Հայկական գրական պարբերականներ
Կատեգորիա:Հայկական հասարակական պարբերականներ
Կատեգորիա:Արցախի թերթեր
Կատեգորիա:2003 հիմնադրումներ Արցախում
Նոր հույս

«**Նոր հույս**» («Նոր յոյս»), շաբաթաթերթ։

## Պատմություն
Լույս է տեսել 1935-1936 թվականներին Ստամբուլում։ Հաջորդել է «Նոր լույս» («Նոր լոյս», 1933-1934) պարբերականին։ Տնօրենը եղել է Գրիգոր Մակարը, խմբագիրը՝ Օննիկ Չաթալյանը։

Տպագրել է տեղեկություններ միջազգային քաղաքական իրադարձությունների, համաշխարհային և հայ կինոարվեստի ու թատրոնի մասին, մարզական լուրեր։

«Ուղեւորութիւն մը դեպի խորհրդային երկիր» ծավալուն ճանապարհորդական նոթերում ներկայացրել է Խորհրդային Հայաստանի առօրյան։ Անդրադարձել է նաև կենցաղավարության, առողջապահության, կրթության, նորաձևության և այլ հարցերի։

Կատեգորիա:Հայկական մշակութային պարբերականներ
Կատեգորիա:Թուրքիայի հայկական շաբաթաթերթեր
Կատեգորիա:Հայկական լրատվական պարբերականներ
Նոր Մարաշ

«**Նոր Մարաշ**», պատկերազարդ տարեգիրք (սկզբում՝ կիսամյա)։ Մարաշի հայրենակցական միության հրատարակություն։

## Պատմություն
Լույս է տեսել 1946-1961 թվականներին Հալեպում։ Խմբագիրներն են եղել Հակոբ Տեկիրմենճյանը, Հարություն Պարտիզպանյանը, Մանվել Հելվաճյանը, Նուբար Փարթամյանը, Մուշեղ Տեմիրճյանը, Լևոն Պիլեզիկճյանը։

Լուսաբանել է միության գործունեությունը, ներկայացրել մարաշցիների կենցաղը, սովորույթները, ծանոթացրել հայրենիք ներգաղթած մարաշցիների կյանքին։

Կատեգորիա:Լիբանանի հայկական ամսագրեր
Կատեգորիա:Տարեգրություններ
Կատեգորիա:Հայկական հասարակական պարբերականներ
Կատեգորիա:Հայկական մշակութային պարբերականներ
Նոր մամուլ

«**Նոր մամուլ**», հասարակական, տնտեսական և գրական թերթ (եռօրյա, շաբաթաթերթ, ապա՝ ամենօրյա)։

## Պատմություն
Լույս է տեսել 1911-1915 թվականներին Երևանում (1911-1913 թվականներին կոչվել է «Կռան»)։ Խմբագիրը եղել է Մուշեղ Բագրատունին։

Պարբերականը ներկայացրել է հայ աշխատավորի սոցիալ-տնտեսական վիճակը, լուսաբանել քաղաքական գործիչների և ազգային կուսակցությունների գործունեությունը։ Անդրադարձել է արևմտահայության ծանր կացությանը, Հայ դատին, արծարծել է նաև գրականության, արվեստի, մշակույթի, հայոց լեզվի զարգացման հարցեր։

Կատեգորիա:Ռուսական կայսրության հայկական թերթեր
Կատեգորիա:Հայկական հասարակական պարբերականներ
Կատեգորիա:Հայկական գրական պարբերականներ
Կատեգորիա:Հայկական տնտեսական պարբերականներ
Նոր Մալաթիա (թերթ)

«**Նոր Մալաթիա**», տեղեկատու պարբերաթերթ։ Մալաթիայի կրթասիրաց ընկերության հրատարակություն։

## Պատմություն
Լույս է տեսնում 1939 թվականից՝ հաջորդաբար՝ Նյու Յորքում, Ֆիլադելֆիայում, Փութաքեթում, 1975 թվականից՝ Ուստրում։ Խմբագիրներ՝ Վարդանուշ Փապուճյան, Հակոբ Ուրլյան, Տոնապետ Տոնապետյան, Պետրոս Զոպյան, Ոսկան Հովհաննեսյան։

Լուսաբանում է ընկերության և նրա մասնաճյուղերի աշխատանքները, տպագրում է մալաթիացիների կենցաղին ու սովորույթներին վերաբերող նյութեր։ Ունի անգլերեն բաժին (1978 թվականից)։

## Ծանոթագրություններ

## Արտաքին հղումներ
* «Նոր Մալաթիա» պարբերաթերթի համարները

Կատեգորիա:Հայկական լրատվական պարբերականներ
Կատեգորիա:Հայկական հասարակական պարբերականներ
Կատեգորիա:ԱՄՆ-ի հայկական թերթեր
Նոր ձայն

«**Նոր ձայն**», գրական, հասարակական շաբաթաթերթ։

## Պատմություն
Լույս է տեսել 1911-1912 թվականներին Երևանում։ Խմբագիր-հրատարակիչը եղել է Վահան Տեր-Աբրահամյանը։

Քննարկել է սոցիալ-քաղաքական, գրական-կրթական և այլ հարցեր, անդրադարձել է աշխատավորության կարիքներին ու հոգսերին, նրանց տնտեսական վիճակի բարեփոխման պայման է համարել միապետության տապալումն ու ժողովրդավարական կարգերի հիմնադրումը։ Քարոզել է կրթական համակարգի առաջադեմ սկզբունքներ, հանդես եկել գյուղական վայրերում դպրոցների լայն ցանց ստեղծելու կոչով։

Պարբերականին աշխատակցել են Մ. Բագրատունին, Հ. Հակոբյանը և ուրիշներ։

Կատեգորիա:Ռուսական կայսրության հայկական թերթեր
Կատեգորիա:Հայկական գրական պարբերականներ
Կատեգորիա:Հայկական հասարակական պարբերականներ
Նոր հորիզոն

«**Նոր հորիզոն**», Շվեդիայի հայկական միությունները համադրող կենտրոնի պաշտոնաթերթ։

## Պատմություն
Լույս է տեսնում 1994 թվականից Ուփսալայում՝ հայերեն և շվեդերեն։ Հիմնադիր-խմբագիր՝ Կարո Հակոբյան, խմբագիր՝ Կարեն Օհանջանյան։

Լուսաբանում է Հայաստանում և Արցախում տեղի ունեցող կարևոր իրադարձությունները, տպագրում Շվեդիայի և սփյուռքահայ այլ համայնքների առօրյային, հայոց պատմության կարևոր անցքերին, Հայ առաքելական եկեղեցու պատմությանը վերաբերող նյութեր։

Կատեգորիա:Հայկական լրատվական պարբերականներ
Կատեգորիա:Հայերը Շվեդիայում
Կատեգորիա:Հայկական հասարակական պարբերականներ
Նոր հոսանք

«**Նոր հոսանք**», հասարակական-քաղաքական, գրական-գիտական ամսագիր։

## Պատմություն
Լույս է տեսել 1913-1915 թվականներին Թիֆլիսում։ Խմբագիր-հրատարակիչներն են եղել Արշակ Ղազարյանը, Նիկոլ Աղբալյանը։

Պարբերականն ունեցել է ռամկավարական ուղղվածություն։ Լուսաբանել է Այսրկովկասի, Թուրքիայի, Պարսկաստանի, Ռուսաստանի հայկական համայնքների առօրյան, անդրադարձել միջազգային քաղաքական իրադարձություններին, ազգային հարցի լուծման ու հայ ժողովրդի ազատագրության ուղիներին։

Գրական բաժնում տպագրվել են Հովհաննես Թումանյանի, Լևոն Շանթի, Դերենիկ Դեմիրճյանի, Միքայել Մանվելյանի և ուրիշների գործերից, Հարություն Սուրխաթյանի, Ա. Տերտերյանի գրական-բանասիրական ուսումնասիրությունները։

«Նոր հոսանքը» ներկայացրել է համաշխարհային գրականության դասականների (Ջ. Բայրոն, Հ. Իբսեն, Ջ. Լոնդոն և ուրիշներ) գործերից, ինչպես նաև ժողովրդական կրթության, բժշկության ու բնագիտության, արվեստի տեսության վերաբերյալ նյութեր։

## Ծանոթագրություններ

Կատեգորիա:Ռուսական կայսրության հայկական ամսագրեր
Կատեգորիա:Հայկական հասարակական պարբերականներ
Կատեգորիա:Հայկական քաղաքական պարբերականներ
Կատեգորիա:Հայկական գրական պարբերականներ
Նոր հասկեր

«**Նոր հասկեր**», մանկապատանեկան երկշաբաթյա պատկերազարդ հանդես։

## Պատմություն
Լույս է տեսել 1935-1936 թվականներին Թեհրանում։ Արտոնատեր-խմբագիրը եղել է Մարգարիտ Սարվարյանը, խմբագիրը՝ Մուշեղ Սարվարյանը։

Պարբերականն աջակցել է իրանահայ մատաղ սերնդի բազմակողմանի զարգացմանն ու դաստիարակությանը։ Տպագրել է իրանահայ գրողների մանկական ստեղծագործություններ, Հովհաննես Թումանյանի, Աթաբեկ Խնկոյանի, Ս. Լիսիցյանի գործերից, հանելուկներ, շուտասելուկներ և այլն, նյութեր՝ գիտության ու արվեստի վերաբերյալ, «Հարց ու պատասխան» բաժնում անդրադարձել է պատանի ընթերցողներին հետաքրքրող բազմապիսի հարցերի, ստեղծել է աշակերտների օգնության հիմնադրամ։

## Ծանոթագրություններ

## Արտաքին հղումներ
* «Նոր հասկեր» պարբերականի համարները

Կատեգորիա:Հայկական մանկական պարբերականներ
Կատեգորիա:Իրանի հայկական հանդեսներ
Կատեգորիա:Հայկական կրթական պարբերականներ
Կատեգորիա:Հայերը Թեհրանում
Արամյան (տառատեսակ)

**Արամյան**, հայկական տառատեսակ։

## Պատմություն
Ստեղծել է Ճանիկ Արամյանը 1855 թվականին Փարիզում։

## Օգտագործում
Որոշ հատկանիշներով նման է եվրոպական տառատեսակներին, տարբերվում է մինչ այդ հայկական տպագրության մեջ գործածվող բոլորգրից։ Գրանշանները ուղղահայաց են, ունեն գծագրումների նրբաճաշակ լուծումներ, զերծ են երկար ծայրագծերից և բոլորգրի համեմատությամբ ավելի քիչ տարածություն են զբաղեցնում։ Փոքրատառ *շ*-ն փոխարինված է գլխատառի փոքրաչափ նկարվածքով, *տ*, *ր* և *ք* գրանշանները՝ լատինական «հնաշխարհիկի» (անտիկվա) *s*, *r* և *f* գրանշաններով։ Այս տառատեսակը, իր կամայական նորամուծություններով՝ ոչ միայն լայնորեն տարածվել է տպագրության մեջ, այլև օգտագործվել նոր՝ թվանշանային տառատեսակների մշակման համար։

Կատեգորիա:Հայերեն տառատեսակներ
Ժյուլիեն Դիլենս

**Ժյուլիեն Դիլենս** (), ), բելգիացի քանդակագործ՝ ծնված Անտվերպենում, նկարիչ Հենրիկ Յոզեֆ Դիլենսի որդին։

## Կենսագրություն
Դիլենսը սովորել է Գեղարվեստի թագավորական ակադեմիայում Էժեն Սիմոնիսի մոտ։ 1887 թվականին ստացել է Հռոմեական մրցանակ հռոմեացիների կողմից գերի վերցրած գալլերի առաջնորդի քանդակի համար։

Ուկկլեի ապաստարանի վերնաճակատում, փաստաբան Իպոլիտ Մետդեպեննինգենի քանդակի համար Գենտի արդարադատության պալատի դիմաց նա պարգևատրվել է պատվո մեդալով 1889 թվականին Փարիզի Համամիութենական ցուցահանդեսի ժամանակ, որտեղ 1900 թվականին Անսպախի հուշարձանի նրա երկու քանդակները նրան այսպիսի հռչակ բերեցին։

Բրյուսելի համար նա քանդակել է «Չորս մայրցամաք»-ը, Թագավորական տան պսակազարդված լյուկարները, և Էվերարդ տ’Սերկլեսի հուշարձանը «Maison de l’Etoile»-ի պատկերասրահների տակ, իսկ Բելգիայի կառավարության համար` ֆլամանդական արվեստ, գերմանական արվեստ, դասական արվեստ և արվեստը արդյունաբերության մեջ (Բրյուսելի գեղարվեստի ամբողջ կենտրոններում), Լորելը Բրյուսելի Բուսաբանական այգում և Բերնար վան Օրլիի քանդակը (զբոսապուրակ Պտի-Սաբլոն, Բրյուսել)։

Դիլենսի հավելյալ աշխատանքներն են` «Հանելուկը» (1876 թվական), Ռոժյե դե լա Պաստյուրի և Պ. Պ. Ռուբենսի բրոնզե կիսանդրիները (1879 թվական), Էտրուրիա  (1880 թվական), նկարիչ Լեոն Ֆրեդերիկի քանդակը (1888 թվական), տիկին Լեոն Էրբո, Հերմես, Գենտի ռատուշայի ճակատի ձևավորման սխեման (1893 թվական), «Մոզելի ընտանիքի թաղված հուշարձանի հոգին», «Մահվան լռություն» (Սեն-Ժիլ գերեզմանատան մուտքի համար), երկու կարիատիդ Սեն-Ժիլ ռատուշայի համար, բժիշկ Հեգերի հիշարժան նշանը, Գոդֆրույի և Վանդերկինդերի մեդալներ, «Բրյուսելի երեք բուրգոմիստրները», ինչպես նաև Վ. Ժամաէրի հուշամատյանը։

Դիլենսը մահացել է 1904 թվականի դեկտեմբերին Բրյուսելում։

## Ընտրված աշխատանքներ

Պատկեր:Le laurier.JPG|*Լե Լորյե*, Բրյուսելի Բուսաբանական այգին
Պատկեր:Dillens Bruxelles et Magistrature Communale2.JPG|*Քաղաքային մագիստրատուրա*, Անսպախ շատրվան, Բրյուսել
Պատկեր:Dillens la Source.JPG|*La Source*, Saint-Josse-ten-Noode, Square Armand Steurs
Պատկեր:Dillens Bruxelles et Magistrature Communale.JPG|*Բրյուսել*, Անսպախ շատրվան
Պատկեր:The Porters by Julien Dillens (1849-1904), created for the 1897 Colonial Exhibition ant Tervuren - Royal Museum for Central Africa - DSC06727.JPG|*Պորտերներ*, Կենտրոնական Աֆրիկայի Թագավորական թանգարան
Պատկեր:Kerkhof Sint-Gillis 07.jpg|*Գերեզմանի լռություն*, Սեն-Ժիլ գերեզմանատուն 


## Ծանոթագրություններ

Կատեգորիա:Բելգիացի քանդակագործներ
Մարինացված ձու

**Մարինացված ձու** (), պինդ եփված ձու՝ թթու դրած քացախով կամ աղաջրով։ Մարինացված ձուն սկզբնապես համարվել է երկար պահպանման միջոց։ Հետագայում մարինացված ձուն հայտնի դարձավ որպես գարեջրի ակրատ։ Մարինացվում են հավի և լորու ձվերը։

Պինդ եփված և կճեպը մաքրած ձվերը դրվում են քացախի, աղի, համեմունքների և այլ համեմունքների լուծույթների մեջ։ Ըստ տիպիկ բրիտանական բաղադրատոմսի ձվերը եռացնում են թթվաջրի մեջ։ Որոշ բաղադրատոմսեր պաստերիզացում են նախատեսում։ Ձվերը թթվաջրի մեջ պահվում են մեկ օրից մինչև մի քանի ամիս։ Երկար պահպանմանը զուգահեռ թթվաջրի մեջ ձուն կարող է ձեռք բերել ռետինե կառուցվածք։

Թթվաջրերի բաղադրատոմսերը սովորական աղաջրից ձևափոխվում են մինչ համեմունքների խառնուրդները աղ դնելը, որում երբեմն տալիս են քաղցր կամ թունդ համ։ Մարինացված ձվերի վերջնական համը շատերը որոշում են աղաջրի համով։ Որոշ բաղադրատոմսեր նախատեսում են թթվաջրի մեջ ավելացնել սխտոր, կոճապղպեղ, պղպեղ, դափնու տերև և այլ թունդ խոտաբույսեր։ Չինական բաղադրատոմսի մեջ մտնում են ավանդական անուշահոտ և թունդ խառնուրդներ։

Պենսիլվանյան գերմանացիների բաղադրատոմսը ունի առանձնահատկություն. ձուն մարինացնում են բազուկով և սոխով, թթվաջուրը անում են շաքարով քացախի հիման վրա, աղով, մեխակով և դարչինով։ Բազուկի շնորհիվ պատրաստի ձվերը ունեն վարդագույն գույն և թթվաքաղցր համ և համարվում են հայտնի ակրատ զբոսախնջույքների և երեկույթների ժամանակ։ Դանիայում մարինացված ձվերը պատրաստում են կճեպով, մանր ճաքեցնելով, խաշած ձուն սեղանին գլորելու համար։

Որպեսզի թթվաջուրը արագ և ավելի լավ սնուցի ձվերը, դրանք երբեմն կոտրում են ատամնաքչփորիկով։ Այդ գործողությունը վատթարացնում է ձվերի պահպանումը, այնպես ինչպես մեծացնում է ձվերի մեջ կլոստրիդիաների զարգացման հնարավոր վտանգը։ Ծակված մարինացված ձվերը կարող են ունենալ բոտուլոտոքսինի բավարար մակարդակ, որպեսզի հիվանդություն առաջացնի։

Մարինացված ձվերը կարող են դառնալ հիմնական ուտեստի մաս, որպես ակրատ կամ խավարտ։ Անգլիայում մարինացված ձվերից պատրաստում են ուտեստ աղացած մսից` «շոտլանդական ձու»։  


Պատկեր:Pickled egg.jpg|Ձուն մարինացված բազուկով 
Պատկեր:Solæg i Tønder.jpg|Ձուն մարինացված կճեպով սոխի հետ
Պատկեր:Solæg rødkål2.JPG|Ձուն մարինացված կճեպով կարմրագլուխ կաղամբի հետ


## Ծանոթագրություններ

## Գրականություն
* 

Կատեգորիա:Անգլիական խոհանոց
Կատեգորիա:Բեռլինյան խոհանոց
Կատեգորիա:Գերմանական խոհանոց
Կատեգորիա:Դանիական խոհանոց
Կատեգորիա:Ձվամթերքներ
Կատեգորիա:Ուտեստներ հավի ձվից
Կատեգորիա:Չինական խոհանոց
Կատեգորիա:Պահածոյացված սնունդ
Պիեռ Նարցիս

**Պիեռ Նարցիս** (, լրիվ անունը՝ **Մուդիո Մուկուտո Պիեռ Նարցիս դե Նապոլի դե Սուզա** (, ), կամերունական ծագմամբ ռուս երգիչ և դերասան։ Ինգուշեթիայի Հանրապետության վաստակավոր արտիստ (2006)։

## Կենսագրություն
Մուդիո Մուկուտո Պիեռ Նարցիս դե Նապոլի դե Սուզան ծնվել է 1977 թվականի փետրվարի 19-ին, այլ տվյալներով՝ 1972 թվականի փետրվարի 19-ին Կամերունում՝ Էբոնե քաղաքում։ Մանուկ հասակում խաղացել է ֆուտբոլ։ 13 տարեկանում սկսել է սովորել տենոր-սաքսոֆոն նվագել։

1990-ական թվականների սկզբին նա ստեղծել է առաջին խումբը, որը ակումբներում երգում էր ինչպես ֆրանսերեն, այնպես էլ Կամերունի տեղական լեզուներով։

Տեղափոխվել է Ռուսաստան, որտեղ Մոսկվայի մարզի Եգորիևսկ քաղաքում ապրում էր քույրը։ Միաժամանակ անցել է քասթինգը և մասնակցել «Սիբիրի սափրիչը» ֆիլմի նկարահանումներին։ Էպիզոդիկ դերը (տիտրերում նշված է որպես Մունդի Նարցիս) դարձել է նրա առաջին հանրային աշխատանքը։

Նա ընդունվել է ՄՊՀ ժուռնալիստիկայի ֆակուլտետ։ Զուգահեռաբար աշխատել է կազինոներում և գիշերային ակումբներում։ 1990-ականների սկսել է խաղալ ՈՒՀԱ Ռուսաստանի ժողովուրդների բարեկամության համալսարանի թիմում։ 2000 թվականին «MTV Россия» հեռուստաալիքով որպես մասնակից մասնակցել է «12 բարկացած հանդիսատես» հեռուստաշոուի մի քանի դրվագներին։ 2001 թվականի մարտին անցկացրել է հաղորդման հատուկ թողարկումը՝ փոխարինելով Յանա Չուրիկովային։ Մինչև «Աստղերի ֆաբրիկա»-ին մասնակցելը դիջեյ է աշխատել «РДВ — Радио для взрослых» և «Хит ФМ» ռադիոկայաններում։

Նա մասնակցել է «Աստղերի ֆաբրիկա 2»-ին, որտեղ «Шоколадный заяц» երգը դարձել է նրա բայցեքարտը։ 2004 թվականի վերջին նա թողարկել է իր առաջին համանուն ալբոմը։

2006 թվականին նրան շնորհվել է «Ինգուշեթիայի Հանրապետության վաստակավոր արտիստ» պատվավոր կոչումը։

2008 թվականին մասնակցել է «Ռոսիա 1» հեռուստաալիքի «Աստղային սառույց» նախագծին։

2013 թվականին Միխայիլ Գրեբենչիկովի հետ ձայնագրել է «Купола» և «Сахалинская любовь» սինգլները։

### Հիվանդություն և մահ
10 տարի շարունակ Պիեռ Նարսիսը պայքարել է հոդատապի ծանր ձևի դեմ, 2022 թվականին նրա մոտ ախտորոշվել է նաև երիկամային անբավարարություն.

Պիեռ Նարսիսը մահացել է 2022 թվականի հունիսի 21-ի լույս 22-ի գիշերը, 45 տարեկան հասակում, Մոսկվայում՝ երիկամի անհաջող վիրահատության պատճառով սրտի կանգից։ Մահվան մասին հայտնել են նրա նախկին կինը՝ Վալերիա Կալաչևան և դուստրը՝ Կարոլինա-Քրիստելը։

Պիեռ Նարսիսին հրաժեշտը բազմիցս հետաձգվել է տարբեր պատճառներով և տեղի է ունեցել 2022 թվականի հունիսի 30-ին Մոսկվայում՝ Կենտրոնական կլինիկական հիվանդանոցի ծիսակատարությունների սրահում։ Նա թաղվել է 2022 թվականի հուլիսի 23-ին իր հայրենիքում՝ Կամերունում, ընտանեկան պահոցում։

## Անձնական կյանք
Կինը Վալերիա Կալաչյովան է։

2017 թվականին Վալերիա Կալաչյովան ամուսնալուծության դիմում է ներկայացրել. Պիեռը դավաճանել էր նրան։ Նույն թվականին ռադիոհաղորդավար Մարիաննա Սուվորովան Պիեռին մեղադրել է բռնաբարության և ծեծի մեջ։

## Սկավառակագրություն
* 2004 - «Шоколадный заяц»

## Մրցանակներ
* 2006 թվական՝ Ինգուշեթիայի Հանրապետության վաստակավոր արտիստ։

## Ծանոթագրություններ

## Արտաքին հղումներ
* 

Կատեգորիա:21-րդ դարի երգիչներ և երգչուհիներ
Կատեգորիա:Աստղերի ֆաբրիկա (Ռուսաստան)
Կատեգորիա:Ռուս երգիչներ
Կատեգորիա:Կամերունցի երգիչներ
Չանգաա

մինի|Չանգաայի անօրինական արտադրության գործընթաց
**Չանգաա** (), ավանդական տնական թունդ (50-ից 60 աստիճան) ալկոհոլային խմիչք, որը տարածված է Քենիայում։ Արտադրվում է կորեկի, եգիպտացորենի և սորգոյի հատիկների խմորման և թորման միջոցով։

«Չանգաա» բառը բառացի թարգմանվում է «սպանիր ինձ արագ»։

## Պատմություն
Մինչև 2010 թվականը Քենիայում արգելված էր չանգաայի արտադրությունը, սակայն հետո կառավարությունը որոշեց օրինականացնել այն, որպեսզի եկամտից զրկի այն հաստատությունների սեփականատերերին, որոնք լրացուցիչ թնդություն տալու համար գարեջրին թունավոր քիմիական նյութեր էին ավելացնում։ Նոր օրենքի համաձայն՝ չանգաան պետք է արտադրվի, տարածվի և վաճառվի ապակե շշերով, իսկ մանրածախ առևտրով զբաղվողները պետք է տեղադրեն նրա՝ առողջությանը վնաս տալու մասին նախազգուշացնող նշաններ։ Խմիչքի վաճառքը մինչև 18 տարեկան անձանց, ինչպես նաև վաճառքի սարքերի միջոցով արգելվում է։

Յուրաքանչյուրին, ով արտադրում կամ վաճառում է կեղծ չանգաա, սպառնում է հինգ միլիոն շիլինգի տուգանք կամ հինգ տարվա ազատազրկում։ Չանգաան սովորաբար շատ ավելի էժան և թունդ է, քան մյուս ալկոհոլային խմիչքները, ինչն էլ այն դարձնում է շատ քենիացիների սիրելի խմիչքը։

## Արտադրություն և վաճառք
Քաղաքային հետնախորշերում չանգայի արտադրությունն ու վաճառքը շատ դեպքերում վերահսկում են որոշ հանցավոր խմբավորումներ, սակայն Քենիայի մնացած մասում խմիչքի արտադրությամբ շարունակում են զբաղվել ավանդական գարեջրագործները։ Ապօրինի թորած չանգաան նախկինում հասանելի էր մեկ բաժակի դիմաց մոտ 0,20 ԱՄՆ դոլարից մինչև 0,40 ԱՄՆ դոլարով։

## Սպառնալիք առողջությանը
Չանգաայի արտադրության ժամանակ կեղծելու դեպքերը հազվադեպ չեն. ի թիվս այլ բաների, խմիչքին ավելացնում են զմռսման հեղուկ, ինքնաթիռի վառելիք կամ կուտակիչի թթու, ինչը, ըստ արտադրողների, խմիչքին «բարկահամություն» է հաղորդում։

Անօրինական պատրաստված չանգաան խմելը կարող է դառնալ կուրության պատճառ, շատ մարդիկ մահանում են նաև մեթանոլով թունավորվելու պատճառով։ Անօրինական գարեջրագործարաններում խմիչքը պատրաստելու համար օգտագործվող ջուրը հաճախ չի համապատասխանում սանիտարական նորմերին և երբեմն աղտոտված է լինում կոյուղաջրերով։

## Ծանոթագրություններ

Կատեգորիա:Ալկոհոլային խմիչքներ
Կատեգորիա:Քենիա
Կատեգորիա:Օղի
Էլմինա ամրոց

աջից|մինի|250x250փքս|Բլաուի և վան դեր Հեմի ատլասում ամրոցի պատկերը (17-րդ դար)
**Էլմինա** (), ինչպես նաև Սուրբ Գևորգի ամրոց (), ինչպես նաև **Սան-Ժորժե-դա-Մինա** (), ամրոց Գանայում, Էլմինա քաղաքի մոտակայքում, համանուն հրվանդանի վրա, Գվինեական ծոցի ափին։

## Անվանում
Անվան ծագումնաբանությունը գալիս է  — «հանք» բառից, ինչը կապված է Աշանտի ոսկու հանքերին մոտ լինելուց։

## Պատմություն
Ամրոցը կառուցվել է պորտուգալացիների կողմից 1481-1482 թվականներին Դիեգո-դե-Ազամբուժայի ղեկավարմամբ, և այդ պատճառով էլ համարվում է Տրոպիկական Աֆրիկայում եվրոպացիների կողմից կառուցված առաջին ամրոցը։ Էլմինա ամրոցը համարվում է առաջին ամենահին եվրոպական կառույցը՝ կառուցված եվրոպացիների կողմից Եվրոպայից դուրս, իսկ Էլմինա քաղաքը համարվում է եվրոպացիների և տեղի աֆրիկացիների միջև առաջին համագործակցության վայրը։ Հենց Էլմինայից, 1482 թվականին շինարարությանը մասնակցելուց հետո, իր առաջին նավարկությանն է մեկնել Դիոգու Կանը։ Նահանգապետի պաշտոնը զբաղեցրել է Դուարտե Պաչեկո Պերեյրան։

Էլմինան դարձավ պորտուգալացիների առաջին առևտրային կետը Գվինեայի ծոցում և շատ կարևոր նավահանգիստ Պորտուգալական գաղութային կայսրության համար, ինչպես նաև հանդիսացավ  ստրկավաճառության կենտրոններից մեկը։

1637 թվականին բերդը գրավվեց հոլանդացիների կողմից և մնաց նրանց ձեռքում մինչև 1872 թվականը, որից հետո այն անցավ բրիտանացիներին իշխանության տակ և մնաց նրանց ձեռքում մինչև 1957 թվականին Գանայի անկախացումը։

1979 թվականին Գանայի ափամերձ ամրոցների ցանկի մեջ գտնվող պատմական հուշարձանը ներառվել է ՅՈՒՆԵՍԿՕ-ի Համաշխարհային ժառանգության ցանկում։

## Ամրոցը ֆիլմերում
* «Կանաչ կոբրա» (1988, ռեժիսոր` Վեռներ Հերցոգ)

## Ծանոթագրություններ

## Գրականություն
* 

Կատեգորիա:1482 հիմնադրումներ
Կատեգորիա:Ամրոցներ
Կատեգորիա:Գանայի աշխարհագրություն
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Գանայում
Կատեգորիա:Պորտուգալիայի պատմություն
Կատեգորիա:1482 կառուցումն ավարտված շենքեր և կառույցներ
Քաղաքային տարածք

մինի|աջից|350px|Քաղաքային տեսարան/տարածք

**Քաղաքային տարածք**, շրջակա տարածքների հետ համեմատած տեխնածին կառույցների ավելի մեծ խտությամբ տարածք։ Քաղաքային տարածքներ կարող են լինել քաղաքներ կամ ագլոմերացիաներ, բայց սովորաբար այդ հասկացությունը չի տարածվում գյուղական բնակավայրերի կամ խուտորների վրա։

Քաղաքային տարածքները ստեղծվում և զարգանում են ուրբանիզացման ընթացքի շնորհիվ։ Քաղաքային տարածքի չափերի մեծացումը թույլ է տալիս վերլուծել բնակչության խտությունը և քաղաքների զարգացման գործընթացը, ինչպես նաև առանձնացնել քաղաքային և գյուղական բնակավայրերը։

Ի տարբերություն քաղաքային տարածքի, ագլոմերացիայի տարածքը իր մեջ ներառում է ոչ միային քաղաքային տարածքը, այլ նաև արբանյակ քաղաքների տարածքները և միջանկյալ գյուղական տարածքները, որոնք սոցիալ-տնտեսական սերտ կաերի մեջ են գտվում գլխավոր քաղաքի (ագլոմերացիայի միջուկի) հետ։ Սովորաբար այս կապն արտահայտվում է զբաղվածության ապահովմամբ գլխավոր քաղաքում, որը առաջնային աշխատաշուկա է համարվում։ Հայտնի է, որ քաղաքային տարածքները մեծանում են՝ կախված բնակչության թվի աճից և գլխավոր քաղաքի տնտեսական ակտիվությունից։

Ագլոմերացիայի տարածքը սովորաբար որոշվում է վարչատարածքային բաժանման ամենափոքր միավորների սահմաններով կամ դրանց միավորումով։ Վարչատարածքային բաժանման ամենափոքր միավորները սովորաբար համարվում են կայուն քաղաքական տարածքներ։ Տնտեսագետները նախընտրում են աշխատել քաղաքային տարածքներից հավաքագրված տնտեսական և սոցիալական տեղեկատվության հետ։ Նրանց համար առավել ճշգրիտ վիճակագրական պարամետրը կլինի բնակչության խտության բարձրացումը և մեկ շնչի հաշվով հատկացված տարածքի նվազումը։

## Սահմանում
Քաղաքային տարածքների սահմանումը տարբերվում է տարբեր ազգերի մոտ։ Բայց սովորաբար բնակչության նվազագույն թույլատրելի խտությունը կազմում է 400 մարդ/կմ2։ Եվրոպական երկրներում քաղաքային տարածքները որոշվում են տարածքի քաղաքային օգտագործման առանձնահատկության հիման վրա, երբ կառուցապատման օբյեկտների միջև հեռավորությունը 200 մետրից ոչ ավելի է։ Գիտնականները մարդահամրի տվյալների փոխարեն օգտագործում են արբանյակային պատկերներ քաղաքների սահմանները սահմանելու համար։ Քիչ զարգացած երկրներում, բացի տարածքի օգտագործման պահանջներից և բնակչության խտությունից, երբեմն ավելացվում է պահանջ, ըստ որի բնակչության 75%-ը չպետք է ներգրավված լինի գյուղատնտեսության և (կամ) ձկնորսության մեջ։

## Ծանոթագրություններ

## Արտաքին հղումներ
* United Nations Statistics Division (UNSTAT): Определение слова «городской»
* Все городские территории с население более 500 тыс. человек
* Geopolis
* Все население мира — в точках
* City Mayors — The World’s Largest Urban Areas in 2006
* City Mayors — The World’s Largest Urban Areas Projected for 2020
* PopulationData — World’s largest urban areas 1,000,000+ population 

Կատեգորիա:Քաղաքաշինություն
Կատեգորիա:Ժողովրդագրություն
Կատեգորիա:Քաղաքներ
Կատեգորիա:Բնակչություն
Կատեգորիա:Մարդաաշխարհագրություն
Կատեգորիա:Հասարակագիտություն
Շինոն

**Շինոն** ( . ), քաղաք և համայնք Ֆրանսիայում՝ Կենտրոն-Լուարի հովիտ երկրամասի Էնդր և Լուար դեպարտամենտի Շինոնի շրջանում։ Ընկած  է Վյեն գետի ափին։ Զբաղեցնում է 39,02 քառակուսի կիլոմետր տարածք։ Բնակչության թվաքանակը 1999 թվականի տվյալներով եղել է 8716։

Շինոնի հին՝ պատմական քաղաքամասի մի հատվածը 2000 թվականից ընդգրկված է ՅՈՒՆԵՍԿՕ-ի Համաշխարհային ժառանգության ցանկում։

## Պատմություն
Շինոնի ամրոցը եղել է Անգլիայի թագավոր և  Անժուի կոմս Հենրի II- ի սիրած կեցավայրերից մեկը, և նա վերակառուցել ու ընդլայնել է այն։ 1205 թվականին Շինոնը մտել է ֆրանսիական արքունի կալվածքների ցանկ։ 1308 թվականին Հռոմի պապ Կղեմես V-ն ստորագրել է Շինոնի մագաղաթը ՝ թույլատրելով դատել Տամպլիերների ռազմա-կրոնական ուխտի բարձրագույն ղեկավարությանը։ Հարյուրամյա պատերազմի ժամանակ՝1418 թվականից  Շինոնում է ապրել աքսորյալի կարգավիճակում գտնվող ֆրանսիական գահի ժառանգորդը՝ Կառլոս VII-ը, ով հետագայում դարձել է Ֆրանսիայի թագավոր,  1429 թվականին էլ Շինոնի ամրոցում ընդունել է Ժաննա դը Արկին։ 16-րդ դարից ամրոցը դադարել է թագավորական կեցավայր լինելուց, և քաղաքը կորցրել է իր կարևորությունը։

## Տեսարժան վայրեր
* Շինոնի ամրոցը, որ հիմնադրվել է 954 թվականին, հետագայում ենթարկվել զգալի վերակառուցումների։

## Գինեգործություն
Համայնքում արտադրվում է Chinon կարմիր գինի՝ Cabernet Franc խաղողից՝ Cabernet Sauvignon-ի հավելումով։ Քաղաքը մտնում է Լուարի հովտի գինե-զբոսաշրջային երթուղում ներառված բնակավայրերի մեջ։

## Անվանի շինոնցիներ
* Հովհան Շինոնցի (V դար) — կաթոլիկ սուրբ
* Ֆրանսուա Ռաբլե (1493—1553) — հումանիստ, գրող, «Գարգանտյուա և Պանտագրյուել» վեպի հեղինակը

## Ժողովրդագրություն

## Ուշագրավ փաստեր
* Շինոնը Ջեյմս Գոլդմանի «Առյուծը ձմռանը» պիեսի գործողության վայրն է։ 
* Շինոնը «Խելացնոր հարսանիք» ֆիլմում ծավալվող  գործողությունների գլխավոր վայրն է։

## Ծանոթագրություններ

## Գրականություն
* 

## Արտաքին հղումներ
* Համայնքի կայքը   ում

կենտրոն|մինի|800x800փքս|<center> Շինոնի ամրոցը</center>

Կատեգորիա:Բնօրինակում անաղբյուր հոդվածներ
Կատեգորիա:Համաշխարհային ժառանգություն
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Սանդալներ

thumb|
**Սանդալներ** (, հ․ թիվ ), բաց թեթև կոշիկներ, որոնց ներբանը (հաճախ լինում է առանց կրունկների) ամրացվում է ոտքի վրա ժապավեններով կամ պարաններով։ Այն պետք է տարբերել փակ քթով և կրնկամասով սանդալետներից։

## Պատմություն
մինի|12-րդ դարի սանդալ, Անասազի մշակույթ
Սանդալները համարվում են կոշիկների ամենահին տեսակը տաք կլիմայական գոտիներում ապրող ժողովուրդների համար։ Ամենահին սանդալները (մոտ 10 հազար տարի առաջ), հայտնաբերվել են Օրեգոնում (ԱՄՆ) Ֆորտ Ռոքի քարանձավի պեղումների ժամանակ, լավ պահպանված հրաբխային մոխրի շերտի տակ։ Սանդալները լայն տարածում ունեին նաև հին բաբելոնացիների, եգիպտացիների, իսրայելացիների, հույների և հռոմեացիների շրջանում։

Հռոմեացիներն իրենց սանդալներն անվանում էին լատ.՝ solea։ Սանդալները նախագծված էին այնպես, որ տաք ավազը չայրեր ոտքերը, իսկ այն կրող մարդը չհոգներ շոգին ու հյուծվածությունից։ Սանդալներ կրել են Հին Հունաստանի շատ հայտնի դեմքեր, ինչպիսիք են՝ Պերիկլեսը, Պլատոնը, Սոլոնը, Ռագուսը, Ֆիդիաս Ֆրիդան, Էննեան, Եվրիդիկան։

Սանդալներն իսկական հեղափոխություն ապրեցին 1820-ականներին, երբ այս տեսակի կոշիկները տեսքային մեծ փոփոխությունների ենթարկվեցին։

### Հին Եգիպտոս
[մինի|[Թութանհամոն փարավոնի սանդալները, Եգիպտական թանգարան (Կահիրե)]]
Երկար ժամանակ սանդալները միակ կոշիկներն էին, որ կրում էին հին եգիպտացիները։ Դրանք ունեն շատ պարզ կառուցվածք։

Կառուցված են ընդամենը ներբանից (երբեմն ծայրը դեպի վեր շրջված), որին ամրացվում էին երկու ժապավեն։ Մի ժապավենը սկսվում էր բութ մատից և միանում մյուսին, ծածկում էր ոտքի թաթը այնպես, որ կոշիկները նմանվում էին ասպանդակի։ Սանդալները սովորաբար պատրաստում էին կաշվից կամ պապիրուսի տերևներից։

Հնագետները բազմիցս գտել են ոսկե սանդալներ թագավորական դամբարաններում, բայց դեռ պարզ չէ, արդյոք այդպիսի կոշիկները օգտագործվել են տերերի կենդանության օրոք, թե դրանք միայն թաղման ծեսի աքսեսուարն են հանդիսացել։

Չնայած այն հանգամանքին, որ կոշիկներն այդքան պարզ էին, եգիպտացիները մեծ խնամքով էին վերաբերվում դրանց։ Գյուղացիները գործերով քաղաք գնալիս, շատ հաճախ իրենց սանդալները պահում էին ձեռքերի վրա և այն հագնում էին միայն տեղ հասնելուն պես։ Ազնվական մարդիկ նույնպես ոտաբոբիկ էին շրջում հատկապես տանը։

Եգիպտական լեզվում կար՝ *hr ṯb(w)t/ṯbty* (սանդալների տակ) արտահայտությունը և նշանակում էր «ինչ-որ մեկի առարկան լինել»։

## Սանդալների տեսակներ
Սանդալները տարբերվում են իրենց տեսակներով, հիմնականում՝ ըստ ներբանի և կրունկի տեսակի։

* հարթակով սանդալներ
* բարձրակրունկ սանդալներ
* սպորտային սանդալներ
* տուրիստական սանդալներ

## Ծանոթագրություններ

## Գրականություն
* Андреева Р. П. Сандалии // Энциклопедия моды. — СПб.: Издательство «Литера», 1997. — С. 320. — ISBN 5-86617-030-2.
* Буровик К. А. Сандалии // Красная книга вещей: Словарь. — М.: Экономика, 1996. — С. 114. — 215 с. — ISBN 5-282-01639-7.
* Сандалии // Товарный словарь / И. А. Пугачёв (главный редактор). — М.: Государственное издательство торговой литературы, 1959. — Т. VII. — Стб. 994—996.

Կատեգորիա:Կոշիկ
Կատեգորիա:Հագուստ
Կատեգորիա:Հին Հռոմի հագուստ
Նոր Հայաստան

«**Նոր Հայաստան**», ազգային, հասարակական-քաղաքական օրաթերթ։

## Պատմություն
Լույս է տեսնում 1991 թվականից Լոս Անջելեսում։ Հիմնադիր-խմբագիր՝ Վահան Վահանյան (Ճանազյան)։

Տպագրում է հոդվածներ ու լուրեր հայ քաղաքական կյանքի, Հայաստանում, Արցախում տեղի ունեցող իրադարձությունների, Հայոց ցեղասպանության միաջազգային ճանաչման և Արցախյան հիմնախնդրի խաղաղ կարգավորման բանակցային գործընթացների, միջազգային անցուդարձի վերաբերյալ։

## Արտաքին հղումներ
* Պաշտոնական կայք 

Կատեգորիա:Հայկական հասարակական պարբերականներ
Կատեգորիա:Հայկական քաղաքական պարբերականներ
Կատեգորիա:Հայկական լրատվական պարբերականներ
Կատեգորիա:ԱՄՆ-ի հայկական օրաթերթեր
Նոր կյանք (թերթ, Բուխարեստ)

«**Նոր կյանք**», հասարական-քաղաքական, տնտեսական և մշակութային ամսաթերթ (մինչև 1982 թվականը՝ շաբաթաթերթ)։

## Պատմություն
Լույս է տեսնում 1950 թվականից Բուխարեստում (հայերեն), 1990 թվականից՝ հայերեն և ռումիներեն։ Խմբագիրներ՝ Հարություն Պապոյան, Հարութ Ասլանյան (Հորիոն), Տիգրան Տեր-Գրիգորյան, Թագվոր Շիշմանյան, Սարգիս Սելյան (1978 թվականից)։

Լուսաբանում է Ռումինիայի ներքին ու արտաքին քաղաքականությունը, ռումինահայ համայնքի կյանքը, տեղեկություններ է հաղորդում Հայաստանից, սփյուռքահայ համայնքներից, տպագրում է ռումինահայ գրողների գործեր, նմուշներ ռումինական գրականությունից, ճանաչված հայագետների հոդվածներ։

Տարածվում է շուրջ 30 երկրում։

Կատեգորիա:Հայկական տնտեսական պարբերականներ
Կատեգորիա:Հայկական հասարակական պարբերականներ
Կատեգորիա:Հայկական քաղաքական պարբերականներ
Կատեգորիա:Հայկական մշակութային պարբերականներ
Կատեգորիա:Ռումինիայի հայկական թերթեր
Նոր Կեսարիա (ամսագիր)

«**Նոր Կեսարիա**», ամսագիր։

## Պատմություն
Լույս է տեսել 1934-1937 թվականներին Նյու Յորքում։ Եղել է Կեսարիայի վերաշինաց միության, ապա՝ Նոր Կեսարիայի համագործակցության պաշտոնական հրատարակություն։ Խմբագիր՝ Ա. Քաղցրունի։

Պարբերականը լուսաբանել է միության և նրա մասնաճյուղերի գործունեությունը։ Նյութեր է զետեղել պատմական Կեսարիայի և մերձակա հայաբնակ վայրերի ազգագրության, տեղագրության, կենցաղի ու սովորույթների վերաբերյալ։ Ունեցել է գրական, բանասիրական և այլ բաժիններ։

Կատեգորիա:Հայկական լրատվական պարբերականներ
Կատեգորիա:Հայկական մշակութային պարբերականներ
Կատեգորիա:ԱՄՆ-ի հայկական ամսագրեր
Նոր կյանք (թերթ, Գլենդել)

«**Նոր կյանք**» («Նոր կեանք»), շաբաթաթերթ։

## Պատմություն
Լույս է տեսնում 1978 թվականից Գլենդելում՝ հայերեն, անգլերեն և ֆրանսերեն։ Խմբագիրներ՝ Վահան Ճանսըզյան, Աբրահամ Չափարյան, Հրանտ Սիմոնյան, Լևոն Ֆերմանյան, Սարգիս Մաճարյան, Գրիգոր Շենյան (1981 թվականից)։

Պարբերականը լուսաբանում է Գլենդելի հայկական համայնքի առօրյան, ամերիկահայ կյանքում, Հայաստանում, Արցախում տեղի ունեցող կարևոր իրադարձությունները, տպագրում բանասիրական, կրոնական, գրական, տնտեսական և մարզական հոդվածներ։

Կատեգորիա:Հայկական հասարակական պարբերականներ
Կատեգորիա:ԱՄՆ-ի հայկական թերթեր
Կատեգորիա:Հայկական լրատվական պարբերականներ
Polyphony Digital

**Polyphony Digital**, ճապոնական ընկերություն, որը զբաղվում է համակարգչային խաղերի մշակմամբ։ Հիմնադրվել է 1998 թվականին։ Գլխավոր գրասենյակը տեղակայված է Տոկիո քաղաքում։ Համարվում է PlayStation Studios-ի դուստր ընկերությունը։

Ընկերությունը հայտնի է իր Gran Turismo խաղաշարքով, որն իրենից ներկայացնում է ավտոմոբիլային սիմուլյատոր, նախատեսված բացառապես Sony խաղային համակարգերի համար։ 2010 թվականի տվյալներով խաղը վաճառվել էր ընդհանուր առմամբ 65 միլլիոն օրինակով։ Խաղաշարքի խաղերը համարվում են իրականին ամենամոտը, որոնք հասանելի են խաղային համակարգերի համար։ Gran Turismo 5 խաղը մինչև թողարկվելը արդեն համարվում էր ամենաիրական ավտոմոբիլային սիմուլյատորը։ Խաղաշարքը նման հաջողություններ է գրանցել շնորհիվ մեքենաշինությամբ զբաղվող ընկերությունների ( Nissan, Honda, Alfa Romeo, BMW) հետ համագործակցության։

## Պատմություն
Սկզբնական շրջանում Polyphony Digital-ը հանդես է եկել որպես խումբ, որը զբաղվում է մշակումներով, սակայն 1998 թվականից ի վեր, այն դարձել է առաձին ընկերություն, որը պատկանում է Sony ընկերությանը։

## Խաղեր ցանկ

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Նոր կյանք (թերթ, Մարսել)

«**Նոր կյանք**», հասարակական, գրական և քաղաքական շաբաթաթերթ։ Հայ ազգային ճակատի պաշտոնաթերթ։

## Պատմություն
Լույս է տեսել 1944-1947 թվականներին Մարսելում։ Խմբագիրներ՝ Եղիշե Թորոսյան, Վարդան Թեմուրճյան։ Աջակցել է Մարսելի հայ համայնքի հասարակական-մշակութային կյանքի աշխուժացմանը, ամրապնդել նրա կապը Հայաստանի հետ։ Լուսաբանել է ՀԽՍՀ տնտեսության ու մշակույթի ձեռքբերումները, մեծ տեղ հատկացրել ներգաղթին։

«Նոր կյանք» պարբերականն անդրադարձել է անցյալի հայ ազգայնական գործիչների գործելակերպին։ Գրական բաժնում տպագրվել են Սփյուռքի և խորհրդահայ գրողների գործերից։

Կատեգորիա:Հայկական գրական պարբերականներ
Կատեգորիա:Ֆրանսիայի հայկական թերթեր
Կատեգորիա:Հայկական քաղաքական պարբերականներ
Կատեգորիա:Հայկական հասարակական պարբերականներ
Նոր կյանք (թերթ, Աթենք)

«**Նոր կյանք**», օրաթերթ։ Հունաստանի Հայ ազգային ճակատի պաշտոնաթերթ։

## Պատմություն
Լույս է տեսել 1945-1947 թվականներին Աթենքում։ Խմբագիրներն են եղել Վահան Դաքեսյանը, Մովսես Պազարյանը, Աբրահամ Յազըճյանը։

Պարբերականն արտացոլել է հայ և հույն ժողովուրդների բարեկամությունը, Խորհրդային Հայաստանը համարել համայն հայության հայրենիքը, աջակցել ներգաղթին, տպագրել նյութեր ՀԽՍՀ-ի տնտեսական և մշակութային ձեռքբերումների վերաբերյալ, հոդվածներ՝ Հայրենական մեծ պատերազմում (1941-1945) աչքի ընկած նշանավոր հայ զորավարների և ռազմիկների մասին, հայ և ռուս գրողների գործեր, մարզական և մշակութային լուրեր։

Կատեգորիա:Հայկական քաղաքական պարբերականներ
Կատեգորիա:Հունաստանի հայկական թերթեր
Կատեգորիա:Հայկական լրատվական պարբերականներ
Կատեգորիա:Հայկական ռազմական պարբերականներ
Նոր կյանք (հանդես, Նոր Նախիջևան)

«**Նոր կյանք**» («Նոր կեանք»), գրական, քաղաքական կիսամսյա հանդես։ Վերակազմյալ հնչակյան կուսակցության հրատարակություն։

## Պատմություն
Լույս է տեսել 1898-1902 թվականներին Լոնդոնում։ Խմբագիրներն են եղել Արփիար Արփիարյանը, Լևոն Բաշալյան։ Ներկայացրել է կուսակցության խնդիրներն ու նպատակները, ծանոթացրել հայերի կացությանը Ռուսաստանում, Թուրքիայում, Պարսկաստանում և այլուր։

Հանդեսը թարգմանաբար տպագրել է այլալեզու մամուլի՝ Հայկական հարցին նվիրված հոդվածներ, անդրադարձել է Թուրքիայից Արևելյան Հայաստան հասած գաղթականների ու որբերի ճակատագրերին, որբերին օգնելու կոչ ուղղել Ամերիկայի և Եվրոպայի երկրների հայությանը։ Տպագրել է նաև գեղարվեստական, պատմահայագիտական նյութեր։

1902 թվականին միավորվել է «Հնչակ» պարբերականին։

Կատեգորիա:Հայկական քաղաքական պարբերականներ
Կատեգորիա:Հայկական գրական պարբերականներ
Կատեգորիա:Մեծ Բրիտանիայի հայկական հանդեսներ
Նոր ժամանակներ (հանդես)

«**Նոր ժամանակներ**», քաղաքական և գրական շաբաթական հանդես։

## Պատմություն
Լույս է տեսել 1906 թվականին Կահիրեում։ Խմբագիր-հրատարակիչը եղել է Վահան Թեքեյանը։

«Նոր ժամանակներ» հանդեսի խնդիրը եղել է գաղթավայրերի մտավորականությանը միավորելը, հայապահպանությանը նպաստելը, ուծացման դեմ պայքարելը, թուրքաբնակ հայությանն օգնելը։ Անդրադարձել է Ռուսաստանում տեղի ունեցող քաղաքական իրադարձություններին, դրական վերաբերմունք ցուցաբերել հայ-ռուսական գրական կապերի հաստատմանը։ Ունեցել է նաև առողջապահության և երգիծանքի բաժին։

Կատեգորիա:Հայկական գրական պարբերականներ
Կատեգորիա:Եգիպտոսի հայկական հանդեսներ
Կատեգորիա:Հայկական քաղաքական պարբերականներ
Կենտրոն-Լուարի հովիտ

**Կենտրոն - Լուարի հովիտ** ( , Center-Val-de-Loire), Ֆրանսիայի  ներկայիս 18  վարչական տարածաշրջաններից մեկը։ Ընկած է երկրի կենտրոնական մասի հյուսիսում։ Վարչական կենտրոնը Օռլեանն է, ամենամեծ քաղաքը՝ Տուրը ։ Բնակչությունը՝ 2 577 435 մարդ (այդ ցուցանիշով 12-րդ տեղն է գրավում Ֆրանսիայի երկրամասերի մեջ)։ Ունի 6 դեպարտամենտ՝ Շեր, Էր և Լուար, Էնդր, Էնդր և Լուար, Լուար և Շեր և Լուար ։

## Աշխարհագրություն
Տարածքը 39151 քառակուսի կիլոմետր է. այդ ցուցանիշով 4-րդ տեղն է զբաղեցնում Ֆրանսիայի երկրամասերի մեջ։ Նրա տարածքով են հոսում Շեր, Լուար, Լուարա և Լուարե գետերը։

*Կենտրոն* երկրամասում ընդգրկված են Ֆրանսիայի երեք նախկին պատմական շրջաններ՝ Տուրենը, Բերրին և Անժուի մարզի մի մասը։

## Պատմություն
Երկրամասը նախկինում կոչվել է պարզապես *Կենտրոն*։ Նվազ տեղեկատվական և անարտահայտիչ *Կենտրոն*  անվանումը Ֆրանսիայում դժգոհություն է առաջացրել շատերի մոտ, ոչ միայն այն պատճառով, որ չէր արտացոլում տարածաշրջանի աշխարհագրական և պատմական առանձնահատկությունները, այլ նաև այն պատճառով, որ տարածաշրջանը իրապես չի գտնվում երկրի կենտրոնում։ 2015 թվականի հունվարի 17-ին՝ Ֆրանսիայի տարածաշրջանների վարչատարածքային բարեփոխումների նախաշեմին, երկրամասը պաշտոնապես վերանվանվեց «Կենտրոն- Լուարի հովիտ » (  ), անվանում, որը զուգորդվում է Լուարի հանրահայտ դղյակների, Լուարի գինիների և այլնի հետ։.

*Կենտրոն*ը բազմաթիվ հայտնի մարդկանց ծննդավայրն է։ Նրանց թվում են Բալզակը, Դեկարտը, Ռաբլեն, Ռոնսարը, Ժորժ Սանդը, Շառլ Պեգին, Պրուստը, Ժյուլ Ռոմենը, Անատոլ Ֆրանսը, Մորիս Ժենևուան, Մաքս Ժակոբը ։

## Խոշորագույն քաղաքները
*Տուր - 136.463 բնակիչ (2018)
*Օռլեան - 116.238 բնակիչ (2018)
*Բուրժ - 64.668  (2018)
*Բլուա - 45,871  (2018)
*Շատորու - 43.442 բնակիչ (2018)
*Շարտր - 38.426 բնակիչ (2018)
*Ժուե լե Տուր - 38.250 բնակիչ (2018)
*Դրյո - 30.664 բնակիչ (2018)
*Վիերզոն - 25.725 բնակիչ (2018)
*Օլիվե - 22.168 բնակիչ (2018)

## Պատկերասրահ

File:Bridge of Jacques-Gabriel in Blois 02.jpg|alt=|Բլուա
File:Cathédrale Saint-Étienne 7SC2336CFP.jpg|alt=|Բուրժ
File:Notre Dame de Chartres.jpg|alt=|Շարտր
File:Châteauroux Église Saint-André Chor 2.jpg|alt=|Շատոռու
File:France Orleans Cathedrale Pont Georges V 01.JPG|alt=|Օռլեան
File:Loire Indre Tours2 tango7174.jpg|alt=|Տուր


## Տես նաև
* Լուարի հովիտ

## Ծանոթագրություններ

## Արտաքին հղումներ
* Centre-Val de Loire sur Wikivoyage, fr.
* Տարածաշրջան Ֆրանսիայի կենտրոն - Val-de-Loire, նկարագրությունը, ռուսերեն; Լուարի հովիտ և ամրոցներ, ռուս.
* Site du conseil regional, fr. 
* Site de l'office du turistike, ֆրանսերեն, անգլերեն 

Կատեգորիա:Ֆրանսիայի երկրամասեր
Կատեգորիա:Ֆրանսիայի վարչական բաժանում
Կատեգորիա:Ֆրանսիայի աշխարհագրություն
Կատեգորիա:Ֆրանսիայի պատմական տարածքներ
Կատեգորիա:2016 հիմնադրումներ
Նոր բառգիրք հայկազյան լեզվի

«**Նոր բառգիրք հայկազյան լեզվի**» («Նոր բառգիրք հայկազեան լեզուի», «Նոր հայկազեան բառարան»), Մխիթարյան միաբաններ Գաբրիել Ավետիքյանի, Խաչատուր Սյուրմելյանի և Մկրտիչ Ավգերյանի կազմած երկհատոր բառարանը։

## Պատմություն
Բառարանի կազմման աշխատանքները տևել են շուրջ 50 տարի։ Լույս է տեսել 1836-1837 թվականներին Վենետիկում՝ Սբ Ղազարի տպարանում, վերահրատարակվել է 1979-1981 թվականներին Երևանում (նմանահանություն)։

Կոչվում է նաև «Երից Վարդապետաց Բառարան»։

## Բովանդակություն
Բառարանը կազմված է գրաբարի համաբարբառ-քարտարանի հիման վրա, որն ընդգրկում է 5-17-րդ դարերի գրաբար ձեռագիր ու տպագիր մատենագրական բոլոր հուշարձանները։ Բառապաշարի և բառիմաստների ընդգրկման ծավալով ու լիակատարությամբ գրաբարի հազվագյուտ բառարան-գանձարան է։

Գլխաբառից հետո տրված են տվյալ բառի հնչյունական տարբերակները, քերականական նշումները, ապա՝ հունարեն և լատիներեն համանշանակները։ Փոխառյալ բառերի դեպքում ներկայացված են օտար աղբյուրը, բառի ստուգաբանությունը, ապա տրված են բառիմաստի կամ իմաստների բացատրությունները, վերջում ժամանակագրական կարգով հայ մատենագրությունից բերված են համապատասխան վկայություններ՝ բառի յուրաքանչյուր իմաստը կամ իմաստային նրբերանգը, ոճական կիրառությունները, գործածության սահմաններն ու ոլորտները հաստատելու համար։

## Ծանոթագրություններ

## Արտաքին հղումներ
* Նոր բառգիրք հայկազեան լեզուի, Հայր Գաբրիէլ Աւետիքեան, Հայր Խաչատուր Սիւրմէլեան, Հայր Մկրտիչ Աւգերեան։ Տպարան ի Սրբոյն Ղազարու, Վենետիկ, 1836-1837։

Կատեգորիա:Բառարաններ
Նոր ակոս

«**Նոր ակոս**», գրական-գեղարվեստական, հասարակական պատկերազարդ շաբաթաթերթ։

## Պատմություն
Լույս է տեսել 1924-1925 թվականներին Երևանում։ Խմբագիրը եղել է Եղիա Չուբարը։

Լուսաբանել է հանրապետության տնտեսական, գիտական և մշակութային ձեռքբերումները, ինչպես նաև հայ աշխատավորի առօրյան խորհրդային իշխանության առաջին տարիներին։

Հրատարակել է Եղիշե Չարենցի, Նաիրի Զարյանի, Ստեփան Զորյանի և ուրիշների գործերից, պրոլետարական գրականության հարցերին նվիրված հողվածներ, ռուս և արևմտաեվրոպական դասական գրականության նմուշներ, ծանոթացրել անվանի նկարիչների, քանդակագործների, երաժիշտների արվեստին։

1925 թվականի 5–7-րդ միացյալ համարները նվիրված են Ա. Մյասնիկյանին։

Պարբերականին աշխատակցել են Դ. Դեմիրճյանը, Վ. Թոթովենցը, Գ. Մահարին, Ա. Վշտունին, Վ. Ալազանը, Մ. Սարյանը, Հ. Կոջոյանը, Կ. Հալաբյանը և ուրիշներ։

## Ծանոթագրություններ

## Արտաքին հղումներ
* «Նոր ակոս» պարբերականի համարները

Կատեգորիա:Հայկական մշակութային պարբերականներ
Կատեգորիա:Հայկական գրական պարբերականներ
Կատեգորիա:Հայկական հասարակական պարբերականներ
Կատեգորիա:Հայկական ԽՍՀ շաբաթաթերթեր
Նոր ակունք

«**Նոր ակունք**», ազգային, հասարակական, մշակութային անկախ պարբերաթերթ (մինչև 2010 թվականը՝ ամսաթերթ)։

## Պատմություն
Լույս է տեսնում 2001 թվականից. 2001-2010 թվականներին հրատարակվել է Երևանում՝ «Ակունք» անվանումով, 2011 թվականից՝ Բորժոմում (Վրաստան)՝ անկանոն պարբերականությամբ։ Հիմնադիր-խմբագիր՝ Մելս Թորոսյան։

Արծարծում է Ջավախքի հանրային, տնտեսական, մշակութային կյանքի խնդիրներ, ներկայացնում ջավախքահայության վերաբերմունքն անկախ Վրաստանի նոր քաղաքականությանը, անդրադառնում Հայ դատին, Հայոց ցեղասպանությանը, Արցախյան հիմնախնդրին, տպագրում ազգային-հայրենասիրական նյութեր, ջավախքահայ գրողների ստեղծագործություններից։

Կատեգորիա:Հայաստանի թերթեր
Կատեգորիա:Հայկական հասարակական պարբերականներ
Կատեգորիա:Հայկական մշակութային պարբերականներ
Նոր այգ (թերթ, Թեհրան)

«**Նոր այգ**», քաղաքական-հասարակական շաբաթաթերթ։

## Պատմություն
Լույս է տեսել 1952-1953 թվականներին Թեհրանում։ Արտոնատեր՝ Ս. Սարգսյան։

Հանդես է եկել հօգուտ ժողովուրդների բարեկամության և համագործակցության, ներկայացրել Խորհրդային Հայաստանի տնտեսության, գիտության ու մշակույթի ձեռքբերումները։ Կարևոր տեղ է հատկացրել Իրանի հայ աշխատավորության տնտեսական պայքարին, մատաղ սերնդի ու երիտասարդության կրթության և դաստիարակության հարցերին, լուսաբանել է գործադուլային շարժումը։

Կատեգորիա:Իրանի հայկական թերթեր
Կատեգորիա:Հայկական քաղաքական պարբերականներ
Կատեգորիա:Հայկական հասարակական պարբերականներ
Կատեգորիա:Հայերը Թեհրանում
Նոր այգ (թերթ, Մոնրեալ)

«**Նոր այգ**», ՀԲԸՄ պաշտոնական ամսաթերթ-տեղեկատու։

## Պատմություն
Լույս է տեսնում 1978 թվականից Մոնրեալում (սկզբում կոչվել է «Տեղեկատու»)։ Խմբագիրը եղել է Հարություն Էսեկյուլյանը։

Լուսաբանում է ՀԲԸՄ-ի, մասնավորապես՝ Կանադայի մասնաճյուղի գործունեությունը, տպագրում է հայ գրականության, մշակույթի մասին հոդվածներ, անդրադառնում է միջազգային նորություններին։

Կատեգորիա:Հայկական քաղաքական պարբերականներ
Կատեգորիա:Հայկական գրական պարբերականներ
Կատեգորիա:Հայկական լրատվական պարբերականներ
Կատեգորիա:Հայկական մշակութային պարբերականներ
Կատեգորիա:Կանադայի հայկական թերթեր
Մելանիա Գաբյադինի

**Մելանյա Գաբյադինի** (,), իտալացի մարզուհի, մինի ֆուտբոլ խաղացող։ 2017 թվականին ավարտել է ֆուտբոլիստի կարիերան։ Հանդես է եկել Իտալիայի կանանց ֆուտբոլի առաջնությունում և Իտալիայի ֆուտբոլի ազգային հավաքականում։ «Վերոնա» ակումբի կազմում Իտալիայի հնգակի չեմպիոն, Իտալիայի հավաքականի առաջատարներից մեկը անցկացրած հանդիպումների քանակով, Եվրոպայի երեք առաջնությունների մասնակից և Եվրոպայի 2013 թվականի առաջնության խորհրդանշական հավաքականի խաղացող։ Իտալիայի 2012, 2013, 2014 թվականների առաջնությունների լավագույն ֆուտբոլիստ։

## Կարիերա
### Ակումբային
Իր կարիերան սկսել է 2000 թվականին «Բերգամո» ակումբում՝ 2002 թվականին նրա հետ հաղթելով Իտալիայի ֆուտբոլի առաջնությունում։ Ակումբի սննկացումից հետո 2004 թվականին տեղափոխվել է «Վերոնա» ակումբ, որտեղ խաղացել է մինչև կարիերայի ավարտը։ «Վերոնա» ակումբի կազմում հաղթել է Իտալիայի 2004/2005, 2006/2007, 2007/2008, 2008/2009 և 2014/2015 մրցաշրջանների առաջնություններում, Իտալիայի 2005/2006 և 2006/2007 գավաթի մրցաշրջաններում, Իտալիայի 2005, 2007 և 2008 թվականների Սուպերգավաթներում։ 2012, 2013 և 2014 թվականներին ճանաչվել է Սերիա Ա-ի լավագույն ֆուտբոլիստ։ Հասել է մինչև ՈւԵՖԱ կանանց գավաթ 2007/2008-ի կիսաեզրափակիչ։

### Հավաքականում
Մելանյան հինգ հանդիպում է անցկացրել երիտասարդական հավաքականում։ Հիմնական նորամուտը տեղի է ունեցել 2003 թվականի ապրիլի 16-ին Նիդեռլանդների դեմ ընկերական խաղում (հաղթանակ 5։ 0 հաշվով)։ Իտալիայի հավաքականի կազմում խաղացել է 80-ից ավել խաղ։ 2005 թվականին Անգլիայում կայացած Եվրոպայի առաջնությանը նա 2 անգամ գրավել է Նորվեգիայի դարպասը (պարտություն 5։ 3 հաշվով), իսկ Իտալիայի հավաքականը դուրս չի եկել խմբից։ 2005 թվականի Եվրոպայի առաջնությունը, որը տեղի է ունեցել Ֆինլանդիայում, խաղացել է բոլոր 4 խաղերը և գրավել է Ռուսաստանի դարպասը (հաղթել է 2։ 0 հաշվով), իսկ Իտալիայի հավաքականը դուրս է մնացել կիսաեզրափակչից։

Մարզչի՝ Անտոնիո Կաբրինիի որոշմամբ Գաբիադին ներառվել է 2013 թվականի Եվրոպայի առաջնության հավաքականի կազմում, որը տեղի է ունեցել Շվեդիաում։ Խաղում մեկական անգամ գրավել է Դանիայի և Շվեդիայի դարպասը, քառորդ եզրափակչում ամբողջ հանդիպումն անցկացրել է Գերմանիայի դեմ։ Մրցաշարի արդյունքներով ընդգրկվել է խորհրդանշական հավաքականում։

## Խաղաոճ
Մելանյան կարող է խաղալ կիսապաշտպանի, հարձակվողի և կենտրոնական հարձակվողի դիրքում։ Հայտնի է իր տեխնիկայով և գնդակի կառավարմամբ։

## Անձնական կյանք
Մելանյան ունի կրտսեր եղբայր՝ Մանոլոն, որը խաղում է «Սամպդորիա» սկումբի կազմում և Իտալիայի հիմնական հավաքականում։ Մելանյան նաև պրոֆեսիոնալ դաջվածքի նկարիչ է։

## Ձեռքբերումներ
### Ակումբային
;  Վերոնա
* Իտալիայի կանանց ֆուտբոլի չեմպիոն՝ 2004/05, 2006/07, 2007/08, 2008/09, 2014/15
* Իտալիայի կանանց գավաթի հաղթող՝ 2005/06, 2006/07
* Իտալիայի կանանց Սուպերգավաթի հաղթող՝ 2005, 2007, 2008

; Բերգամո
* Իտալիայի ֆուտբոլի առաջնության չեմպիոն՝ 2001/02

### Անձնական
* Սերիա Ա-ի լավագույն ֆուտբոլիստ՝ 2012, 2013, 2014, 2015
* 2013 թվականի Եվրոպայի խորհրդական հավաքականի առաջնության խաղացող

## Ելույթների վիճակագրություն
### Ակումբային կարիերա

## Ծանոթագրություններ

## Արտաքին հղումներ
* 

Կատեգորիա:Իտալիայի հավաքականի ֆուտբոլիստներ
Կատեգորիա:Կանանց ֆուտբոլի հարձակվողներ
Կատեգորիա:Իտալացի կին ֆուտբոլիստներ
Ռաս Հաֆուն

**Ռաս Հաֆուն** (սոմալիերեն՝ Ras Xaafuun, , ), հրվանդան Սոմալիում, Հաֆուն թերակղզում, Աֆրիկայի ծայր արևելյան կետը (10°26՛ հյուսիսային լայնություն և 51°23՛ արևելյան երկայնություն)։ Ռաս Հաֆուն հրվանդանի ափերը ողողում են Հնդկական օվկիանոսի ջրերը։

## 2004 թվականի աղետալի ցունամի
2004 թվականի դեկտեմբերի 26-ին Հնդկական օվկիանոսում տեղի ունեցած երկրաշարժի պատճառով ցունամին շարժվել է դեպի Ռաս Հաֆուն հրվանդանը։ Դա Աֆրիկա մայրցամաքի ամենաշատ տուժած տարածքն էր և միակ վայրը, որը գտնվում էր Հնդկական թերակղզու արևմուտքում, որտեղ ալիքները հեռանում էին ափից, այնուհետև բախվում նրան։ Հեղեղվել և ավերվել են 813 տուն, ևս 432-ը վնասվել է։ Փլատակների տակից դուրս է բերվել 19 դի, իսկ 140 (նոր տվյալներով) բնակիչ համարվում է անհետ կորած։

## Ծանոթագրություններ

## Արտաքին հղումներ
*Hafun News Agency
*Ras Hafun, Somalia - geodata

Կատեգորիա:Աֆրիկայի աշխարհագրություն
Կատեգորիա:Աֆրիկայի հրվանդաններ
Կատեգորիա:Հնդկական օվկիանոսի հրվանդաններ
Կատեգորիա:Հրվանդաններ այբբենական կարգով
Կատեգորիա:Սոմալիի աշխարհագրություն
Կատեգորիա:Սոմալիի հրվանդաններ